Толькі ўзняла ўкраінская спявачка Джамала на галоўнай сцэне “Еўрабачання-2016” пераможны “Крыштальны мікрафон”, як сусветныя мас-медыя застракаталі сумненнямі, ці да часу Украіне, якая знаходзіцца ў няпростай сітуацыі, прымаць міжнародны фэст, што апрыёры пацягне значныя выдаткі. Тыя ж выказванні раз-пораз гучаць і на самой радзіме Тараса Шаўчэнкі, аднак кіраўнік упраўлення турызму Кіеўскай гарадской дзяржаўнай адміністрацыі Антон ТАРАНЕНКА падчас візіту ў Мінск выказаў упэўненасць, што для Украіны “Еўрабачанне” — сапраўдны выратавальны круг.